ปิยบุตร ปลุกปชช. ยก 4 ข้อ อย่ายอมรับ จับคน ชูป้ายไล่นายกฯ ที่ระยอง 
ปิยบุตร ปลุกประชาชน ยก 4 ข้อ อย่ายอมรับ อ้าง จนท.ใช้อำนาจเกินขอบเขต ก.ม. จับคน ชูป้ายไล่นายกฯ ที่ระยอง ชี้คือความผิดปกตินายปิยบุตร แสงกนกกุล เลขาธิการคณะก้าวหน้า โพสต์เฟซบุ๊ก Piyabutr Saengkanokkul - ปิยบุตร แสงกนกกุล ปลุกประชาชน ยก 4 ข้อ อย่ายอมรับ กรณี จนท.ใช้อำนาจที่กฎหมายไม่ได้ให้อำนาจ จับแกนนำเยาวชนตะวันออกเพื่อประชาธิปไตย ชูป้ายขับไล่ นายกฯ ที่ระยอง อ้าง พอกันทีกับรัฐบาลเผด็จการคณาธิปไตยจากกรณีแกนนำเยาวชนตะวันออกเพื่อประชาธิปไตยถูกจับขึ้นรถไป สภ.เมืองระยอง หลังชูป้ายหน้าจุดแรกที่นายกรัฐมนตรี เดินทางมาถึง จ.ระยองผมเห็นว่าในรัฐเสรีประชาธิปไตย การใช้อำนาจเพื่อจำกัดสิทธิประชาชน จะต้องมีกฎหมายให้อำนาจ และกระทำไปตามหลักพอสมควรแก่เหตุนับตั้งแต่ คสช. ครองอำนาจ จนสืบทอดอำนาจมาถึงทุกวันนี้ เราพบเห็นกรณีเจ้าหน้าที่ละเมิดสิทธิของประชาชนตามอำเภอใจอย่างต่อเนื่อง เช่น เจ้าหน้าที่สะกดรอยตาม โทรไปข่มขู่คุกคามครอบครัว คนที่ออกมาแสดงความเห็นหรือทำกิจกรรม ขับรถวนเวียนหน้าบ้าน เฝ้าหน้าบ้าน เข้าไปในที่เสวนาวิชาการ เข้าไปบันทึกคลิปในกิจกรรมต่างๆ ถ่ายรูปทะเบียนรถ จดชื่อ จับกุม อุ้มไปดื้อๆ โดยไม่ทำตามกระบวนการทางกฎหมายทั้งหมดนี้ คือ ความผิดปกติเราต้องอย่ายอมรับมันหรือคุ้นชินกับมันจนกลายเป็นความปกติการใช้อำนาจอุกอาจพวกนี้มาในนามของ หาข่าว อำนวยความสะดวก ดูแลความปลอดภัย ขอความร่วมมือ แต่ทั้งหมด คือ การจำกัดเสรีภาพการแสดงออกอย่างอำเภอใจ ใช้อำนาจโดยไม่มีกฎหมาย หรือไม่ก็ฉวยเอากฎหมายมาเป็นเครื่องมือเจ้าหน้าที่มักบอกว่า เห็นใจพี่หน่อย นายสั่งมา ขอความร่วมมือด้วย ถ้าพี่ไม่ทำ นายเล่นงานพี่ เราต้องถามกลับไปว่า นายของพี่คือใคร มีอำนาจตามกฎหมายใด? พี่ไม่เห็นใจไม่สนใจประชาชนบ้างหรือ? นายพี่และพี่รับเงินเดือนจากภาษีประชาชนไม่ใช่หรือ? พี่จะทนอยู่กับนายแบบนี้หรือ? ทำไมไม่ลุกขึ้นมาอยู่ข้างประชาชน?ยิ่งผ่านไปนานวัน เจ้าหน้าที่พวกนี้ยิ่งได้ใจ หัวไม่ส่าย หางไม่กระดิก เอะอะก็อ้างว่า นายสั่งมา ทำลงไปแล้วก็พ้นผิดลอยนวล สรุปจะไม่ปกครองประเทศกันโดยกฎหมาย แต่จะปกครองตามอำเภอใจของ นาย เพื่อ นาย อย่างนั้นหรือ?ที่ทำๆ กันอยู่นั้น1. ไม่มีกฎหมายให้อำนาจกระทำ2. ต่อให้ไปควานหากฎหมายมาอ้าง ก็เอากฎหมายนั้นมาใช้ผิดวัตถุประสงค์ ใช้อย่างบิดผัน เพื่อจำกัดการแสดงออก3. ใช้อำนาจไปโดยเกินกว่าเหตุ ไม่ได้สัดส่วน4. เลือกปฏิบัติ มุ่งปราบปรามเฉพาะคนที่เห็นต่างจากรัฐบาลประชาชนต้องการแสดงออกถึงความไม่พอใจต่อความหละหลวมและล้มเหลวในการบังคับใช้มาตรการป้องกันโควิด 19 ของรัฐบาลที่สร้างวิกฤตอันใหญ่หลวงให้กับชาวระยอง พวกเขาย่อมมีสิทธิที่จะแสดงออกได้หากท่านไม่ฟังประชาชน แล้วท่านฟังใคร?พอกันทีกับรัฐบาลเผด็จการคณาธิปไตย 
ปิยบุตร ปลุกประชาชน ยก 4 ข้อ อย่ายอมรับ อ้าง จนท.ใช้อำนาจเกินขอบเขต ก.ม. จับคน ชูป้ายไล่นายกฯ ที่ระยอง ชี้คือความผิดปกติ 
ปิยบุตร แสงกนกกุล,ตร.ระยองอุ้มประชาชน,คณะก้าวหน้า,นายกฯไประยอง,โควิด-19,ไวรัสโคโรนา,ข่าวทั่วไป